กลุ่มช่วยเหลือสำหรับพ่อแม่ที่มีลูกแฝด | HonestDocs
กลุ่มช่วยเหลือสำหรับพ่อแม่ที่มีลูกแฝด
มาเข้าร่วมกับกลุ่มเรา !
หนึ่งในคำแนะนำแรก ๆ ที่อยากจะให้กับพ่อแม่ที่มีลูกแฝดนั้นก็คือ ลองมองหากลุ่มเหล่านี้ในท้องถิ่นของพวกเขา แต่คุณจำเป็นที่จะต้องมีกลุ่มช่วยเหลือเมื่อกำลังจะมีลูกแฝดจริงหรือ ? พ่อแม่หลายคนสงสัยว่าทำไมนี่ถึงเป็นสิ่งแรก ๆ ที่ควรทำเมื่อเทียบกับความกังวล เช่นภาวะแทรกซ้อนทางการแพทย์และความเครียดด้านการเงิน อย่างไรก็ตามการได้รู้จักกับคนอื่นที่มีประสบการณ์ ผ่านความท้าทาย ความกังวล และความเครียดแบบเดียวกันนั้นเป็นเรื่องที่ดีมาก
พ่อแม่ลูกแฝดที่มีประสบการณ์มาก่อนสามารถตอบคำถามและหาทางช่วยเหลือให้กับปัญหาที่พ่อแม่หลายคนกำลังกังวลอยู่ได้
กลุ่มพ่อแม่ลูกแฝดนี้จะช่วยอะไรฉันได้บ้าง ?
การเข้าร่วมกลุ่มพ่อแม่ลูกแฝดนี้มีประโยชน์หลายอย่าง บางอย่างก็เป็นสิ่งที่เห็นได้เลยในทันที เช่น การเพิ่มความมั่นใจและการได้รับคำแนะนำจากพ่อแม่คนอื่น ๆ รู้จักผู้ให้บริการทางการแพทย์ในท้องถิ่น ได้รับคำตอบสำหรับคำถามที่กำลังกังวลอยู่ เข้าถึงการซื้ออุปกรณ์สำหรับเด็กที่มีราคาถูก เป็นต้น ในขณะที่บางอย่างอาจจะไม่ได้เห็นอย่างชัดเจนแต่ก็มีความหมาย เช่น มิตรภาพที่เกิดขึ้นทั้งกับคุณและลูกแฝดของพวกคุณ กลุ่มช่วยเหลือ และโอกาสในการสร้างเครือข่าย
กิจกรรมและประโยชน์บางส่วนที่กลุ่มเหล่านี้อาจจัดขึ้น เช่น
ห้องสมุดของกลุ่ม แลกเปลี่ยนหนังสือ นิตยสาร วิดีโอ และสื่ออื่น ๆ ที่เกี่ยวข้องกับลูกแฝด
ระบบบัดดี้ เป็นการจับคู่พ่อแม่มือใหม่กับพ่อแม่ที่มีประสบการณ์
กิจกรรมทางสังคมสนุก ๆ สำหรับคุณแม่และ/หรือคู่รัก
ขายของ พร้อมโอกาสในการซื้อ และ/หรือขายเสื้อผ้าและอุปกรณ์อื่น ๆ
เข้าร่วมกิจกรรมในระดับภาค รัฐ หรือระดับประเทศ
กลุ่มเพื่อนเล่นสำหรับเด็ก ๆ ทุกช่วงอายุ
การเข้าถึงผู้เชี่ยวชาญและแขกที่ได้รับเชิญมางานประชุม
ฉันจะสามารถค้นหากลุ่มสำหรับพ่อแม่ลูกแฝดได้อย่างไร ?
สำหรับชาวอเมริกัน ที่แรกที่คุณควรลองค้นหาคือ Multiples of America หรือที่รู้จักกันในชื่อ National Organization of Mothers of Twins Clubs
เครือข่ายนี้เป็นการเชื่อมกลุ่มต่าง ๆ ในท้องถิ่นไว้มากกว่า 300 กลุ่มทั่วสหรัฐอเมริกา มีสมาชิกมากกว่า 25,000 คนที่มีแฝดสอง แฝดสาม และแฝดสี่ นอกจากนั้นยังรวมกลุ่มเฉพาะคือ Mothers of Twins Club (MOTC), Mothers of Multiples Club (MOMC) หรือ Parents of Multiples Club (POMC)
เว็บไซต์ของพวกเขามีหลายช่องทางในการช่วยค้นหากลุ่มในท้องถิ่นของคุณ ลองค้นหาด้วยรหัสไปรษณีย์ดู รายการส่วนมากมักระบุถึงเขตและย่านที่พวกเขาดูแล มันอาจจะมีมากกว่า 1 องค์กรในพื้นที่ของคุณ ซึ่งคุณก็จะสามารถเลือกได้เองว่าที่ไหนสะดวกที่สุดสำหรับคุณ
หากคุณยังคงไม่สามารถหาได้ก็อย่าเพิ่งท้อแท้ ไม่ใช่ทุกกลุ่มที่จะอยู่ภายใต้ NOMOTC ยังคงมีอีกหลายกลุ่มที่เป็นกลุ่มอิสระ สูตินรีแพทย์และโรงพยาบาลที่คุณเข้ารับการรักษานั้นอาจจะมีข้อมูลเหล่านี้ หรือคุณอาจจะต้องค้นหาผ่านสมุดโทรศัพท์หรือทางออนไลน์เพิ่มเติม คุณยังสามารถเข้าไปที่หน้า facebook เพื่อเชื่อมต่อกับพ่อแม่ลูกแฝดคนอื่น ๆ ซึ่งอาจช่วยให้คุณพบกับกลุ่มสนับสนุนในท้องถิ่นของคุณได้
แล้วถ้าฉันไม่ได้อยู่ในสหรัฐอเมริกา ?
กลุ่มสำหรับลูกแฝดนั้นมีอยู่ทั่วโลก เช่น สหราชอาณาจักร, ออสเตรเลีย, แคนาดา, ไอร์แลนด์ และแอฟริกาใต้